《得黄仲本诗再和二首以寄之 其一》
宋代·虞俦

相得诗人我与兄，平生无一不真情。河梁莫恨看云别，剡棹曾经载雪行。

近喜双鱼传尺素，远胜孤雁带边城。江湖老去知何用，空把葵心向日倾。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。